## MUNICIPIUL CRAIOVA

## CONSILIUL LOCAL AL MUNICIPIULUI CRAIOVA

# 

### HOTĂRÂREA NR.564

### privind stabilirea și aprobarea impozitelor și taxelor locale, pentru anul 2025

Consiliul Local al Municipiului Craiova, întrunit în ședința ordinară din data de 23.12.2024.

Având în vedere referatul de aprobare nr. 435819/2024, rapoartele nr.435830/2024şi nr.445823/2024întocmite de Direcția Impozite și Taxe și rapoartele de avizare nr.437705/2024 şi nr.446394/2024 întocmite de Direcția Juridică, Asistență de Specialitate și Contencios Administrativ prin care se propune aprobarea impozitelor și taxelor locale, pentru anul 2025 și avizele nr.47/2024 al Comisiei I-Buget Finanţe, Studii, Prognoze şi Administrarea domeniului şi nr.49/2024 al Comisiei V-Juridică, Administraţie Publică şi Drepturi Cetăţeneşti;

În conformitate cu prevederile art.56, art.120 alin.(1), art.121 alin.(1) şi (2) şi art.139 alin.(2) din Constituția României, republicată,- art.4 și art.9 paragraful 3 din Carta europeană a autonomiei locale, adoptată la Strasbourg la 15 octombrie 1985, ratificată prin Legea nr.199/1997, art.7 alin.(2) din Legea nr.287/2009 privind Codul civil, republicată, cu modificările ulterioare, art.5 alin.(1) lit. a) şi alin.(2), art.16 alin.(2), art.20 alin.(1) lit. b), art.27, art.30 din Legea nr.273/2006 privind finanțele publice locale, cu modificările şi completările ulterioare, art.1, art.2 alin.1 lit. h, precum şi pe cele ale titlului IX din Legea nr.227/2015 privind Codul fiscal, cu modificările și completările ulterioare, Ordonanței de Urgență a Guvernului nr.80/2013 privind taxele judiciare de timbru, cu modificările şi completările ulterioare, Legii nr.207/2015 privind Codul de procedură fiscală, cu modificările şi completările ulterioare, Ordonanței Guvernului nr.99/2000 privind comercializarea produselor şi serviciilor de piaţă, republicată, cu modificările şi completările ulterioare, Legii nr.119/1996 cu privire la actele de stare civilă, republicată, cu modificările şi completările ulterioare, Ordonanței Guvernului nr.84/2001 privind înființarea, organizarea și funcționarea serviciilor publice comunitare de evidență a persoanelor, cu modificările şi completările ulterioare, Legii nr.16/1996 privind Arhivele Naţionale, republicată, [Legii nr. 50/1991 privind autorizarea executării lucrărilor de](https://lege5.ro/Gratuit/gy3dgmju/legea-nr-50-1991-privind-autorizarea-executarii-lucrarilor-de-constructii) construcţii, cu modificările şi completările ulterioare, Ordinului nr. 839/2009 pentru aprobarea Normelor Metodologice de aplicare a [Legii nr. 50/1991 privind autorizarea executării lucrărilor de](https://lege5.ro/Gratuit/gy3dgmju/legea-nr-50-1991-privind-autorizarea-executarii-lucrarilor-de-constructii) construcţii, Hotărârii de Guvern nr. 1/2016 pentru aprobarea Normelor metodologice de aplicare a Legii nr. 227/2015 privind Codul fiscal, Hotărârii de Guvern nr. 348/2004 privind exercitarea comerțului cu produse și servicii de piață în unele zone publice şi Legii nr.52/2003 privind transparența decizională în administraţia publică, republicată, cu completările ulterioare;

În temeiul art.129 coroborat cu art.139, art.154 alin.1 şi art.196 alin.1 lit.a din Ordonanţa de Urgenţă a Guvernului nr.57/2019 privind Codul administrativ, cu modificările şi completările ulterioare;

**HOTĂRĂŞTE:**

**Art.1. (1)** Impozitele și taxele locale, pe anul 2025, se stabilesc potrivit prezentei hotărâri.

**(2)** Nivelurile cotelor, valorile impozabile, nivelurile impozitelor și taxelor care se stabilesc, se actualizează și se ajustează, după caz, de către Consiliul Local al Municipiului Craiova, sunt prevăzute în **anexa nr.1**, parte integrantă din prezenta hotărâre.

**(3)** Nivelurile altor taxelor locale instituite în temeiul Legii nr.227/2015 privind Codul fiscal, cu modificările ulterioare, care se stabilesc, se actualizează, după caz, de către Consiliul Local al Municipiului Craiova, sunt prevăzute în **anexa nr.2**, parte integrantă din prezenta hotărâre.

**(4)** Se aprobă zonele de atracție comercială, conform **anexei nr.3**, parte integrantă din prezenta hotărâre.

**(5)** Nivelurile taxelor locale pentru utilizarea temporară a Complexului Sportiv Craiova–Stadion de Fotbal care se stabilesc, se actualizează, după caz, de către Consiliul Local al Municipiului Craiova și procedura de administrare a acestora, sunt prevăzute în **anexa nr.4**, parte integrantă din prezenta hotărâre**.**

**(6)** Nivelurile taxelor locale pentru utilizarea temporară a Complexului Sportiv Craiova - Stadion de Atletism care se stabilesc, se actualizează, după caz, de către Consiliul Local al Municipiului Craiova și procedura de administrare a acestora, sunt prevăzute în **anexa nr.5**, parte integrantă din prezenta hotărâre.

**(7)** Nivelurile taxelor speciale instituite în temeiul Legii nr.227/2015 privind Codul fiscal, care se stabilesc, se actualizează, după caz, de către Consiliul Local al Municipiului Craiova, sunt prevăzute în **anexa nr.6**, parte integrantă din prezenta hotărâre.

**Art.2.** Se aprobă zonarea teritoriului municipiului Craiova, în conformitate cu prevederile Legii nr.227/2015 privind Codul fiscal, în vederea determinării impozitului/taxei pe clădiri și a impozitului/taxei pe teren, conform **anexei nr.7**, parte integrantă din prezenta hotărâre.

**Art.3. (1)** Se aprobă acordarea unei bonificații de 10%, pentru plata cu anticipație a impozitului/taxei pe clădiri, datorat pentru întregul an de către contribuabili, până la data de 31 martie 2025, în conformitate cu prevederile Legii nr.227/2015 privind Codul fiscal.

**(2)** Se aprobă acordarea unei bonificații de 10%, pentru plata cu anticipație a impozitului/taxei pe teren, datorat pentru întregul an de către contribuabili, până la data de 31 martie 2025, în conformitate cu prevederile Legii nr.227/2015 privind Codul fiscal.

**(3)** Se aprobă acordarea unei bonificații de 10%, pentru plata cu anticipație a impozitului pe mijloacele de transport, datorat pentru întregul an de către contribuabili, până la data de 31 martie 2025, în conformitate cu prevederile Legii nr.227/2015 privind Codul fiscal.

**Art.4.** Se aprobă limitele amenzilor pentru contravențiile prevăzute la art.493 din Legea nr.227/2015 privind Codul fiscal, conform **anexei nr.8**, parte integrantă din prezenta hotărâre.

**Art.5. (1)** Se aprobă acordarea scutirii/reducerii de la plata impozitului/taxei pe clădiri, impozitului/taxei pe teren și pentru scutirea de la plata taxei pentru eliberarea certificatelor, avizelor și autorizațiilor, conform **anexei nr.9**, parte integrantă din prezenta hotărâre.

**(2)** Se aprobă procedurile de acordare a scutirilor de la plata impozitului/taxei pe clădiri și scutirii impozitului/taxei pe teren conform **anexelor nr.10-15,** parte integrantă din prezenta hotărâre.

**(3)** Se aprobă procedura șicriteriile de acordare a reducerii cu 50% a impozitului/taxei pe clădiri pe o perioadă de 3 ani consecutivi, în cazul clădirilor rezidențiale la care au fost executate lucrări de reparare/refacere a finisajelor exterioare prevăzute la art.6 alin.(1), lit. b din Legea nr.153/2011 privind măsuri de creștere a calității arhitectural-ambientale a clădirilor, cu modificările și completările ulterioare, conform **anexei nr.16**, parte integrantă din prezenta hotărâre.

**Art.6.** **(1)** Se aprobă majorarea cu 500% a impozitului pentru clădirile și/sau terenurile neîngrijite, situate în intravilanul municipiului Craiova.

**(2)** Criteriile de încadrare a clădirilor/terenurilor în categoria „neîngrijite” sunt stabilite prin Hotărârea Consiliului Local al Municipiului Craiova nr.9/2017 privind aprobarea criteriilor de încadrare în categoria clădirilor și terenurilor neîngrijite situate în intravilanul municipiului Craiova și a normelor de procedură instituite în acest sens.

**Art.7.** Prevederile prezentei hotărâri se aplică începând cu data de 1 ianuarie 2025.

**Art.8.** Orice modificare a legislației incidente în domeniu, modifică de drept prevederile prezentei hotărâri.

**Art.9.** Primarul Municipiului Craiova prin aparatul de specialitate: Serviciul Administraţie Publică Locală și Relații cu Consiliul Local, Direcția Investiții, Achiziții și Licitații, Direcţia de Evidenţa a Persoanelor, Direcţia Impozite şi Taxe, Direcţia Economico–Financiară, Direcţia Urbanism și Amenajarea Teritoriului, Direcţia Servicii Publice, Direcţia Juridică, Asistenţă de Specialitate şi Contencios Administrativ, Direcţia Patrimoniu, Direcţia Elaborare și Implementare Proiecte, Direcţia Fond Locativ şi Control Asociaţii de Proprietari, Direcţia Infrastructură, Baze Sportive şi Agrement, Direcţia Relaţii Publice şi Management Documente, Serviciul Registrul Agricol, Serviciul Resurse Umane, Serviciul Evidență Documente- Arhivă și Secretariat vor aduce la îndeplinire prevederile prezentei hotărâri.

|  |  |
| --- | --- |
| **PREŞEDINTE DE ŞEDINŢĂ,** | **CONTRASEMNEAZĂ,** |
|  | **SECRETAR GENERAL,** |
| **Marian Daniel PĂLOIU** | **Nicoleta MIULESCU** |